CELEX: C2007/095/11
Language: et
Date: 2007-04-28 00:00:00
Title: Kohtuasi C-54/05: Euroopa Kohtu (teine koda) 15. märtsi 2007 . aasta otsus — Euroopa Ühenduste Komisjon versus Soome Vabariik (Liikmesriigi kohustuste rikkumine — EÜ artiklid 28 ja 30 — Teises liikmesriigis registrisse kantud sõiduki importimine — Kohustus hankida transiidiluba)

28.4.2007   
            
            
               ET
            
            
               Euroopa Liidu Teataja
            
            
               C 95/7
            
         Euroopa Kohtu (teine koda) 15. märtsi 2007. aasta otsus — Euroopa Ühenduste Komisjon versus Soome Vabariik
   (Kohtuasi C-54/05) (1)
   
   (Liikmesriigi kohustuste rikkumine - EÜ artiklid 28 ja 30 - Teises liikmesriigis registrisse kantud sõiduki importimine - Kohustus hankida transiidiluba)
   (2007/C 95/11)
   Kohtumenetluse keel: soome
   Pooled
   
      Hageja: Euroopa Ühenduste Komisjon (esindajad: M. van Beek ja M. Huttunen)
   
      Kostja: Soome Vabariik (esindajad: T. Pynnä ja A. Guimaraes-Purokoski)
   Kohtuasja ese
   Liikmesriigi kohustuste rikkumine — EÜ artiklite 28 ja 30 rikkumine — Teises liikmesriigis varem registreeritud sõiduki importimine Soomes alaliselt elava isiku poolt — Kohustus taotleda piiripunktis üldreeglina seitsmepäevase kehtivusajaga transiidiluba ja sõlmida seal sõiduki suhtes kindlustusleping
   Resolutiivosa
   
               1.
            
            
               Kuna Soome Vabariik nõuab teises liikmesriigis õiguspäraselt registreeritud ja kasutatavate sõidukite jaoks transiidiluba, mis on kehtestatud 18. detsembri 1995. aasta määrusega nr 1598/1995 sõidukite registreerimise kohta (asetus ajoneuvojen rekisteröinnistä (1598/1995), siis on ta rikkunud EÜ artikleist 28 ja 30 tulenevaid kohustusi.
            
         
               2.
            
            
               Mõista kohtukulud välja Soome Vabariigilt.
            
         
      (1)  ELT C 93, 16.4.2005.